10. Ansøgning fra [adresse]. om kommunegaranti for lån til 
finansiering af diverse anlæg (Åben)
Tidl. politisk behandling
Forventet sagsgang
ØK, BY
Lovgrundlag
Bek. om kommunernes låntagning og meddelelse af 
garantier m.v., Varmeforsyningsloven og EU’s 
statsstøtteregler
SAGENS INDHOLD
Byrådet skal i denne sag tage stilling til en ansøgning fra [adresse]. om en 
forhøjelse af den eksisterende kommunegaranti og byggekredit med 7,3 mio. kr. til i alt 20,5 mio. kr. Byrådet 
godkendte 24. marts 2020 en byggekredit og kommunegaranti på 13,2 mio. kr. til [adresse] 
A.m.b.a.
 
Byggekreditten skal finansiere udgifter til opførelse af en ny bygning og køb af en elektrisk varmepumpe. 
Forhøjelsen skyldes prisstigninger på markedet for store varmepumper og generelt i bygge- og 
anlægsbranchen i projektperioden.   
Der søges ligeledes om kommunegaranti til efterfølgende optagelse af lån til indfrielse af byggekreditten 
efter anlægsarbejdet afslutning.
 
[adresse]. ønsker, at byggekreditten og det endelige lån optages i 
KommuneKredit, og det kræver, at Byrådet giver kommunegaranti for både byggekreditten og den endelige 
lånefinansiering. 
 
Der søges om en forhøjelse af en kommunegaranti med 7,3 mio. kr. til en byggekredit vedrørende en 
eksisterende kommunegaranti på 13,2 mio. kr. til i alt 20,5 mio. kr. med en aktuel rentesats på 0,00 % p.a. 
I forlængelse heraf søges om mulighed for konvertering af byggekreditten til et fastforrentet lån med en 
løbetid på 30 år og en aktuel rentesats på 0,86 % p.a. 
 
Anlægsarbejdet forventes afsluttet i 2022.
VURDERING
[adresse] kan ifølge Varmeforsyningsloven give en kommunegaranti for lån optaget af 
varmeværker. Kommunegarantien påvirker ikke kommunens egen adgang til at optage lån, og kommunen 
skal heller ikke foretage en deponering af likvide midler.
 
[adresse] skal i henhold til lovgrundlaget opkræve Laurbjerg Kraftvarmeværk A.m.b.a. en 
garantiprovision hvert år af restgælden på lånet.
 
Garantiprovisionens størrelse afhænger af, hvilken kreditvurdering Laurbjerg Kraftvarmeværk A.m.b.a. kan 
opnå. Virksomheder med en stærk betalingsevne og lav økonomisk risiko skal i henhold til EU’s 
statsstøtteregler, som minimum opkræves en årlig garantiprovision på mellem 0,40 % og 0,55 %.
 
Sagsnr. EMN-2022-00415
DokID: 2573497
Sagsbehandler lfri
Byråd
29-03-2022 19:00
Job og Økonomi har gennemgået det konkrete projektforslag, anlægsbeskrivelsen, [adresse] 
Kraftvarmeværk A.m.b.a.’s regnskaber, likviditetsbudget og [adresse] prisstatistikker for 
sammenligning af priser med varmeværker i området og på landsplan. Herudover har gennemgangen 
omfattet udviklingen af Laurbjerg Kraftvarmeværk A.m.b.a.’s priser de seneste år. Det bemærkes, at 
priserne er steget i 2021/22 med 34 %, og at Laurbjerg Kraftvarmeværk A.m.b.a. forventer, at den 
projekterede varmepumpe er i drift ultimo 2022 og bidrager til at sænke priserne igen. 
 
Det vurderes på baggrund heraf, at kommunens risiko ved at give kommunegaranti til [adresse] 
Kraftvarmeværk A.m.b.a. er lav. Den årlige garantiprovision fastsættes derfor til 0,40 %. Det foreslås, at 
der først opkræves garantiprovision for den endelige finansiering.  
 
Laurbjerg Kraftvarmeværk A.m.b.a. oplyser, at anlægsinvesteringerne forventes at påvirke taksterne 
positivt.
Teknik- og Miljøudvalget har 12. august 2021 godkendt det reviderede projektforslag vedrørende opførelse 
af en ny varmecentral/bygning og køb af en elektrisk 1,5 MW varmepumpe. Samfundsøkonomien er fortsat 
positiv jfr. nye beregninger foretaget af Rambøll. 
 
Favrskov Kommunes godkendelse af ansøgningen om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
ØKONOMI
Favrskov Kommune har tidligere stillet kommunegaranti for en byggekredit på 13,2 mio. kr. til [adresse] 
Kraftvarmeværk A.m.b.a. Den samlede restgæld udgør pt. 2,3 mio. kr., som er det foreløbige træk på den 
eksisterende byggekredit.  
 
En årlig provision på 0,40 % af restgælden på forhøjelsen af lånet med 7,3 mio. kr. vil det første år medføre 
en indtægt til Favrskov Kommune på ca. 29.000 kr. Indtægten vil falde i takt med, at [adresse] 
Kraftvarmeværk A.m.b.a. afdrager på lånet.
INDSTILLING
Direktøren for Job og Økonomi indstiller til Byrådet:
1.
At ansøgningen fra [adresse]. godkendes, idet Favrskov Kommune stiller 
kommunegaranti for en forhøjelse på 7,3 mio. kr. af den eksisterende byggekredit og den 
efterfølgende konvertering til et fastforrentet lån optaget i KommuneKredit.
2.
At kommunegarantien er betinget af, at nødvendige tilladelser mv. er på plads.
3.
At der ultimo regnskabsåret opkræves en årlig garantiprovision på 0,4 % af restgælden på lånet.
BESLUTNING
Økonomiudvalget, 22. marts 2022:
Fraværende: Ingen
Indstilles godkendt. 
Byrådet, 29. marts 2022:
Fraværende: Ingen
Godkendt. 
Bilag
1.
Ansøgning om kommunegaranti fra [adresse]. (2573514)
